વોર્ડ નં.૪,૫ અને ૬માં પાણીની સ્થિતિ હાલ ચોમાસા ઋતુ બાદ ખૂબજ પાણીની તંગી જોવા મળી રહી છે. ત્યારે ન્યારી જે રાજકોટ વાસીઓ માટે પાણીના જળ સ્ત્રોત છે, તે પણ પૂર્ણતાના આળે છે. ત્યારે રાજકોટમાં જે અનેક વિધ વોર્ડ તેમાં પીવાના પાણીની શું સ્થિતિ રહેશે, તે વિશે વિગતવાર માહિતી મેળવવામાં આવી. જેમાં વાત કરીએ વોર્ડ નં.૪ની તો વોર્ડની મહિલાઓ દ્વારા સ્પષ્ટ પણે માનવામાં આવી રહ્યું છે કે પાણીનો બગાડ ખૂબજ વધુ પ્રમાણમાં થાય છે. મહિલાઓએ જ સ્વયં શિસ્ત જાળવવું પડે એમ છે જે પાણીનો ઉપયોગ થઈ ગયેલો હોઈ છે તે પાણી જ અન્ય વપરાશ માટે ઉપયોગ કરી શકાય જેથી પાણીનો બચાવ થઈ શકે વધુમાં તેઓએ એમ પણ જણાવ્યું હતુ કે પાણી જીવન જરૂરીયાત છે. અને લોકો તેનું મૂલ્ય ભૂલી ગયા છે. જો આજ રીતે ચાલતુ રહ્યું તો તે દિવસ દૂર નથી જયારે પીવાના પાણી માટે લોકોએ વલખા મારવા પડશે તે વિસ્તારની મહિલાઓએ અમે પણ જણાવ્યું હતુ કે, જો સરકાર વિજની જેમ જે મીટર મૂકવામાં આવ્યા છે. તેવી જ રીતે પાણી માટે મીટર મૂકવામાં આવશે. જેથી પાણીનો બચાવ થઈ શકે અને લોકોને નૈતીક ફરજ પણ બનશે અને તેમને સમજાશે, કે પાણી કેટલા પ્રમાણમાં ઉપયોગ કરવો.